22 
in 8 tagen ob 30 gros myl vnnd über vil bärg vnnd tal 
bin gloffen dem gwinn nach. Dann das gmein sprüchwort 
luted: mentsch (spricht Gott) hülffst dir selber, so hülf Ich 
dir ouch. Vond darum bätend wyr: gib vns hütt vnnser 
täglich brot; Vnser, dz wir sond ouch dz vnnser thuon, vnn- 
ser müey vnnd arbeit dran strecken; täglich ist, dz wir 
altag Gott drum piten sond. Nammlich bin ich am 21. 
brachmonat mit den farben vnnd malerrüstig von heimen 
gangen bis gen Ilanntz; am 22. gen Ruwis, daselbst den 
stozenden bärg vf gen Waitenspurg vnnd über die grosen 
töbel gen Schlanz, ab gen Drunz vund noch gen Sumwyx. 
Den 23. gen Disentis, da dannen ein grossen bärg vf gen 
Medels, vnnd wider hindersich gen Disentis, vnnd noch am 
sälben tag bis inn Dafätsch. Am 24., wzS. Johanstag, gieng ich 
vf Schamütten, das aler obrist dorf im obren Pundt, gegen 
den 5 Ortten zuo, vnnd kam wider gen Dafätsch. Von dan- 
nen gen Disentis vnnd widrum ein hochen bärg vf, bis inn 
Medels, die Obrist Lanndschaft imm Obren pundt gägen Bäl- 
lenz zuo, dem wältschlant. Kam in ein Dorf, heisst Corallia, 
daselbst bin ich widrum ein grossen bärg vfgangen gen Sa- 
Iyfa, vnnd widrum ab gen Corallia, als an S. Joh. tag 
am 25. Juni vnnd am 26. gmalet. Am 27., was Sonnen- 
tag, vf Mutschnänga 2) zuo vnnd über ein grosen hochenn 
bärg widrum inn Dafätscher wildi, vnnd von Dafätsch aber 
vf Disenntis zuo, vnnd noch durch ein myl langen leidenn 
wald bis gen Summwyx. Den 28. tag Juni vf Brügels zuo vber 
vil töbel vnnd einn grosen bärg vf. Im selben gar grossen 
dorf han ich ein fendli vfgnommen zuo malen. Vnnd gieng 
gen Waltenspurg vnnd noch gen Ilanz. Den 29. gieng ich 
schier in das hindrist dorf inn lungnez, da fand ich ouch ar- 
